Vatsan, ylävatsan ultraäänitutkimus JN3AE, JJ1LE, KC1EE, JN1AE, KA1AE

Vatsan eli abdomenin ultraäänitutkimuksessa voidaan tutkia maksaa, sappirakkoa, munuaisia, virtsarakkoa, haimaa, pernaa, vatsan alueen verisuonia ja imusolmukkeita. Tarvittaessa tutkimusta täydennetään ultraäänitehosteaineella, joka ei sisällä jodia. Tutkimuksessa ei käytetä röntgensäteitä.

Ajan varaaminen ja yhteystiedot

[Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tiedustelut: F-kuvantaminen (08) 315 3277

 B-kuvantaminen (08) 315 6343

 G-kuvantaminen (08) 315 3970

Elastografia tutkimus tehdään G röntgen Sono uä 16 huoneessa ja ke-pe F röntgen 156 huoneessa

Indikaatiot/kontraindikaatiot ja riskit

Indikaatiot: Vatsan alueen tutkiminen, maksan elastisuuden mittaaminen

Kontraindikaatiot: Ultraäänitutkimukselle ei ole kontraindikaatioita. [Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultra%C3%A4%C3%A4nitutkimus%20oys%20kuv%20til.docx?d=w0bb01a3021714e42a10eaf35475411ab)

Riskit: Tehosteaineyliherkkyys

Esivalmistelut

Ennen koko **vatsan** tutkimusta tulee olla vähintään neljä (4) tuntia syömättä, juomatta, tupakoimatta ja purukumia purematta sekä vähintään kolme (3) tuntia virtsaamatta. Rakossa tulee olla riittävästi täytettä. Jos rakko on tyhjä, tutkimus on epädiagnostinen alavatsan osalta. **Ylävatsan** ultraäänitutkimuksessa potilaan ei tarvitse olla virtsaamatta. Mikäli potilaalla on tablettihoitoinen diabetes, hän ottaa verensokerilääkkeen vasta, kun saa syödä. Jos hänellä on insuliinihoitoinen diabetes, lähettävä poliklinikka tai hoito-osasto määrittää tarkemmat valmisteluohjeet.

Päivystystutkimuksiin ei edellytetä esivalmisteluja.

Tutkimuksen kulku

Potilas makaa selällään vatsan alue paljaana. Vatsalle levitetään ultraäänigeeliä. Ultraäänikuvan aikaansaamiseksi iholla liikutetaan pientä ultraäänianturia. Pyydettäessä potilaalta mitataan jäännösvirtsa virtsaamisen jälkeen.

Tehosteultraäänitutkimuksessa laitetaan laskimokanyyli, jonka kautta ruiskutetaan tehosteainetta

Jälkihoito ja seuranta

Tutkimuksen jälkeen ei ole jälkihoitoa eikä rajoituksia. Mahdollisen tehosteaineen laiton jälkeinen seuranta röntgenosastolla on 30 minuuttia.